มาม่า สินค้าที่ขายได้ทุกสภาวะ
ไวรัส Covid-19 กำลังส่งผลกระทบต่อ หลายบริษัทในตลาดหลักทรัพย์ รู้ไหมว่า นับจากต้นปีมานี้ มูลค่าของตลาดหลักทรัพย์ของไทยนั้นหายไปกว่า 4.6 ล้านล้านบาท  มูลค่านี้มากกว่างบประมาณของประเทศไทยทั้งหมดในหนึ่งปี
31 มี.ค. 2563

มาม่า สินค้าที่ขายได้ทุกสภาวะ /โดย ลงทุนแมน
ไวรัส Covid-19 กำลังส่งผลกระทบต่อ หลายบริษัทในตลาดหลักทรัพย์
รู้ไหมว่า นับจากต้นปีมานี้ มูลค่าของตลาดหลักทรัพย์ของไทยนั้นหายไปกว่า 4.6 ล้านล้านบาท
มูลค่านี้มากกว่างบประมาณของประเทศไทยทั้งหมดในหนึ่งปี
โดยดัชนี SET Index ลดลงไปแล้วกว่า 29%
หรือพูดอีกด้านหนึ่งก็คือ โดยเฉลี่ยหุ้นแต่ละตัวลดลงไป 29%
แต่มีหุ้นอยู่ตัวหนึ่งที่ราคาลดลงเพียงแค่ 2.7% นับจากต้นปี
ซึ่งถือว่าน้อยเมื่อเทียบกับหุ้นตัวอื่นๆ
หุ้นตัวนี้คือ TFMAMA หรือผู้ผลิตมาม่า
ทำไมมาม่าแข็งแกร่งกว่าสินค้าอื่น
ลงทุนแมนจะเล่าให้ฟัง
╔═══════════╗
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
╚═══════════╝
บริษัท ไทยเพรซิเดนท์ฟูดส์ จำกัด (มหาชน) หรือ TFMAMA ทำธุรกิจขายบะหมี่กึ่งสำเร็จรูป ขนมปัง อาหารกึ่งสำเร็จรูป น้ำผลไม้ และบรรจุภัณฑ์
ซึ่งสินค้าที่หลายคนคุ้นเคยของ TFMAMA ก็คือ บะหมี่กึ่งสำเร็จรูป ภายใต้ยี่ห้อสินค้ามาม่า และขนมปังรวมทั้งเบเกอรี ภายใต้ยี่ห้อสินค้าฟาร์มเฮ้าส์
โดยทั้ง 2 แบรนด์นั้นมีวางจำหน่ายตามร้านค้า ห้างสรรพสินค้า และร้านสะดวกซื้อหลายแห่งทั่วประเทศ
ปัจจุบัน มาม่านั้นครองส่วนแบ่งตลาดบะหมี่กึ่งสำเร็จรูปอันดับ 1 ในประเทศไทย
โดยมีส่วนแบ่งการตลาดกว่า 45% และมีกำลังการผลิตถึง 6 ล้านซองต่อวัน
ส่วนธุรกิจขายขนมปังและเบเกอรีอย่างฟาร์มเฮ้าส์ ซึ่งลูกค้าไม่ได้มีแต่คนทั่วไปเท่านั้น แต่ยังรวมไปถึงร้านอาหาร และภัตตาคารต่างๆ อีกด้วย
รายได้และกำไรของ บริษัท ไทยเพรซิเดนท์ฟูดส์ จำกัด (มหาชน)
ปี 2560 รายได้ 22,218 ล้านบาท กำไร 2,853 ล้านบาท
ปี 2561 รายได้ 23,101 ล้านบาท กำไร 3,404 ล้านบาท
ปี 2562 รายได้ 25,008 ล้านบาท กำไร 3,943 ล้านบาท
โดยที่รายได้ของบริษัทนั้นมาจากตลาดในประเทศ 80% และต่างประเทศ 20%
รู้ไหมว่า จากสถานการณ์โควิด-19 ระบาด
นับจากต้นปีนักลงทุนต่างชาติขายหุ้นไปแล้วกว่า 105,000 ล้านบาท จนเป็นปัจจัยสำคัญที่ทำให้ดัชนี SET ปรับตัวลดลงอย่างหนัก
อย่างไรก็ตาม แม้ราคาหุ้น TFMAMA จะลดลง แต่ก็ถือว่าราคาปรับตัวลดลงน้อยเมื่อเปรียบเทียบกับหุ้นตัวอื่น
ตัวอย่างที่น่าสนใจคือ หุ้นของบริษัทการบินไทยมีราคาลดลงกว่า 55% ปัจจุบัน มูลค่าบริษัทของการบินไทย เหลือเพียง 6,722 ล้านบาท
ขณะที่หุ้น TFMAMA นั้นลดลงเพียง 2.7% ซึ่งปัจจุบันมูลค่าบริษัทของ TFMAMA เท่ากับ 58,687 ล้านบาท
ใครจะไปคิดว่า บริษัทที่ขายมาม่า ขายขนมปังรวมทั้งเบเกอรีจะเป็น 9 เท่าของ มูลค่าบริษัทสายการบินแห่งชาติ
ที่เป็นแบบนี้อาจเป็นเพราะว่า
นักลงทุนคิดว่าช่วงวิกฤต Covid-19 ที่กำลังระบาดหนักแบบนี้ อุตสาหกรรมการบินจะได้รับผลกระทบเต็มๆ อย่างไม่ต้องสงสัย จากการที่จำนวนนักท่องเที่ยวที่ลดลงอย่างต่อเนื่อง
แต่ในมุมกลับกัน สินค้าพวกของกินโดยเฉพาะบะหมี่กึ่งสำเร็จรูป ขนมปัง เบเกอรี ไม่ว่าเหตุการณ์จะเป็นอย่างไร คนก็ต้องบริโภคอยู่ เราจึงเห็นปรากฏการณ์ที่คนจำนวนมากไปซื้อของกินเก็บไว้ ซึ่งแน่นอนว่ามีทั้งบะหมี่กึ่งสำเร็จรูป ขนมปัง และเบเกอรี รวมอยู่ด้วย
ปิดท้ายด้วยข้อมูลที่น่าสนใจ
ณ สิ้นปี 2562 นั้น ไทยเพรซิเดนท์ฟูดส์มีเงินสดและรายการเทียบเท่าเงินสด รวมเงินลงทุนระยะสั้น 9,252 ล้านบาท
ซึ่งเงินจำนวนนี้ สามารถนำไปซื้อการบินไทยทั้งบริษัท แถมยังเหลือเงินทอนอีก 2,530 ล้านบาทเลยทีเดียว..
----------------------
Blockdit แหล่งรวมบทความวิเคราะห์ เจาะลึกแบบ deep content ล่าสุดมีฟีเจอร์พอดแคสต์แล้ว
----------------------
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
References
- 
-
-
-แบบฟอร์ม 56-1 บริษัท ไทยเพรซิเดนท์ฟูดส์ จำกัด (มหาชน)
-รายงานประจำปี แบบ 56-2 บริษัท ไทยเพรซิเดนท์ฟูดส์ จำกัด (มหาชน)